ทานสาขานี้ครั้งก่อนคือตอนที่มีไส้พิเศษเป็นซากุระค่ะ ก็เกินครึ่งปีแล้ว ตอนนั้นไม่ค่อยประทับใจเพราะไส้มันน้อย แล้วก็ไม่ได้หอมซากุระเท่าที่จินตนาการไว้

พอดีตอนนี้เห็นมีไส้ใหม่เป็น ดับเบิ้ลแฮมดับเบิ้ลชีส กับไส้ผักโขมอบชีส เลยอยากลองซักหน่อยค่ะ

ไส้ที่ทางร้านแนะนำทันทีคือไส้คัสตาร์ดเย็นค่ะ ส่วนไส้อื่นเก็บใส่ตู้เย็นได้ เมื่อจะทานก็ให้นำเข้าเตาอบ 2 นาที (ไมโครเวฟไม่ได้นะคะ) แล้วรอให้หายร้อน 3 นาที ก็จะหอมอร่อยเหมือนตอนอบเสร็จใหม่ๆแล้วค่ะ อุ่นทีนี่กลิ่นเนยหอมฟุ้งทั่วบ้านเลยทีเดียว5555

มาถึงเรื่องรสชาติ

1.ไส้ดับเบิ้ลแฮมดับเบิ้ลชีส (70 บาท) จะเป็นแฮมม้วนสอดไส้ชีสสองชิ้นซ่อนมาในพุงน้องปลาค่ะ ถือว่าไส้เยอะเลยนะ ชีสยืดทะลักออกมากด้วย ฟินมากกกกกค่ะ

2.ไส้ผักโขมอบชีส (75 บาท) ไส้เยอะมากกกกกกกกก เต็มพุงน้องปลาเลยค่ะ เป็นผักโขมอบชีสหอมๆผสมกับแฮมชิ้นเล็กๆด้วย ชอบมากค่ะ

กลับมาทานอีกครั้งก็ตกหลุมรักอีกครั้งไปซะแล้วค่ะ ปริมาณไส้เยอะคุ้มราคามาก เพราะเดี๋ยวนี้ครัวซองต์เปล่าๆของหลายร้านก็ประมาณ 50 - 60 บาทแล้ว แต่ของร้านนี้มีไส้แน่น แล้วอร่อยด้วยอ่ะ ได้เวลาตามล่าปลาอีกแล้ว >_________________<

ที่จะติมีอย่างเดียวคือ ไส้หวานเขาแยกใส่ถุงกระดาษให้ แต่ไส้คาวใส่มาในกล่องรวมกันหมด ไม่รู้ว่าอันไหนไส้อะไรเลยค่ะ อยากให้พนักงานทำแพคเกจให้รู้ว่าชิ้นไหนไส้อะไรค่ะ แต่ชอบลายบนกล่องใหม่ค่ะ สวยดี